Jyrki ”Spider” Hämäläinen

Jyrki Hämäläinen (s. 1984 Porvoo), joka tunnetaan nimellä Spider, on suomalainen tietokirjailija, toimittaja ja muusikko.

Hämäläinen valmistui vuonna 2007 kandidaatiksi Leeds Beckett -yliopiston media- ja populaarikulttuurilinjalta, jossa hänen lopputyönsä oli Rebellion and Popular Music. Vuonna 2009 hän valmistui maisteriksi Lontoon Birkbeck-yliopiston kulttuuri- ja kritiikkilinjalta.

Elämä ja ura 

Hämäläinen tunnetaan Killing Joke -yhtyeen historiikin Killing Joke: Are You Receiving? (2020) kirjoittajana. Kyseessä on yhtyeen ensimmäinen historiikki. Kirjaa oli maaliskuuhun 2021 mennessä myyty 600 kappaletta. Siitä julkaistiin arvostelut Vive Le Rock- ja Classic Rock -lehdissä Akateeminen julkaisu Punk & Post-Punk Journal ylisti kirjaa kolmen sivun arvostelussa sen selkeydestä sekä tutkimuksen ja haastattelujen laajuudesta. "Hämäläisen teos on hyvin ja tarkasti laadittu" kuvaa suomalainen nettisivusto Kaaoszine. Saksalainen Ox-lehti vuorostaan kehui hyvästä arkistomateriaalien hyödyntämisestä omien laajojen haastattelujen lisäksi sekä tutkimuksen tarkkuudesta. Nettikauppa Amazonissa lukijoiden arvostelujen keskiarvo on 4.5/5. Kirja keskittyy bändin jäsenten toimintaan yhtyeessä eikä heidän yksityiselämäänsä. Haastateltavia kirjaan oli yli 20. Kirjan tekeminen kesti noin vuoden. Alle vuodessa kirjaa oli myyty yli 1000 kappaletta maailmanlaajuisesti. Kirja on nykyään myynnissä myös bändin virallisilla sivuilla.

Hämäläinen on Seiska-lehden entinen kokoaikainen toimittaja. Hän kirjoitti esimerkiksi pääkansiartikkelin Antti Lindtmanin perheestä vuonna 2019 sekä muihin lehtiin, kuten Suomessa esimerkiksi Rumbaan. Hän on kirjoittanut Vive Le Rockiin kymmensivuisen artikkelin Killing Joke -yhtyeestä vuonna 2012. Ensimmäiset juttunsa ulkomaille Hämäläinen teki vuonna 2006 haastatellessaan the Casualties- ja Street Dogs -yhtyeitä Big Cheese -lehteen. Hän on työskennellyt erinäisillä elokuvafestivaaleilla niin Britanniassa kuin Suomessakin. Hän on työskennellyt esimerkiksi Helsingin Rakkautta & Anarkiaa -elokuvafestivaaleilla. Lontoossa asuessaan hän työskenteli media-alalla pitkään erinäisissä tehtävissä ja järjesti konsertteja Spiderweb Promotions -nimen alla.  

Britanniassa asuessaan Hämäläinen soitti muun muassa lontoolaisessa Defcon Zero -yhtyeessä. Brittilehti Metal Hammeriin kirjoittaneen Möratin mukaan yhtyeen albumi on niiden satojen punk-levyjen joukossa, jotka eivät koskaan herättäneet kiinnostusta, vaikka olisivat sen ansainneet.  Lontoossa asuessaan hän soitti Ratbags triossa, jonka musiikkia löytyy Devi Snivelyn vuoden 2011 Trippin'''-indie kauhuelokuvasta. Hän on tehnyt musiikin myös T is for Torture -lyhytelokuvaan ja Autumn of Route 66 -elokuvaan. Vuonna 2006 hän soitti industrial metal -tyylisessä punkyhtye Action Directessä.

Aikoinaan hän soitti Sekasorrossa. Hämäläinen on työstänyt dokumenttia brittiläisestä D-Beat / Hardcore yhtyeestä the Varukersista. Julkaisu oli suunniteltu helmikuulle 2022. Hämäläinen on yksi "Those 12 Bar Nights" kirjan kirjoittajista, joka oli tarkoitus julkaista kesällä 2022. Kirja kertoo Denmark Streetillä Lontoossa sijainneesta The 12 Bar Clubista.

Hämäläinen tunnetaan myös pyöräilyn harrastajana.

 Teoksia
 Killing Joke: Are You Receiving? Milton Keynes: New Haven Publishing Ltd, 2020. ISBN 978-1-912587-40-7
 Those 12 Bar Nights London: Mark Webster, 2022. (yksi kirjoittajista) ISBN 978-1-905912-85-8 (kovakantinen) / ISBN 978-1-905912-84-1 (pehmeäkantinen).

 Levytyksiä Action Directe - 60 Million Guns (single), Action Directe (2006)Action Directe - Intervention, Action Directe (2006)This is London kokoelma CD (yhtyeillä Spider's Sideshow, Ratbags sekä Condition: Dead), Media Controller (2010)Condition: Dead - Famous For Fuck All. CD. Active Distribution (2013)Lost Cherrees / 22 Chillies - Make Us Different (Don't Just Cry) 12" kitaroita kappaleella A-puolella. Antisociety (2013)Defcon Zero - Music For Gluesniffers, Terrorists & The Mentally Ill. kiitokset. Urinal Vinyl Records (2017)Action Directe - Wakefield's Burning - Live '06. "Recorded live at the Snooty Fox, Wakefield on 28th September 2006." Action Directe (2020).Anzi Destruction - Bully Dodger (single), taustalaulu. Rolling Records (2023)
Anzi Destruction - Face of the Crow (single), taustalaulu. Rolling Records (2023)

ElokuviaAutumn of Route 66 (elokuvamusiikkia), ohjaaja Ester Brym, julkaisija Brym Productions (2013)Trippin' (elokuvamusiikkia sekä Ratbags-yhtyessä kappaleella "Walking Dead"), ohjaaja Devi Snively, julkaisija Camp Motion Pictures LLC (2012)T is for Torture'' (musiikki), ohjaaja Elisabeth Fies, julkaisija Drafthous Films (2011).

Lähteet

Aiheesta muualla 
 Jyrki ”Spider” Hämäläisen kotisivut.
 Killing Joke: Are You Receiving? Kirjan kotisivut.
 Killing Joke -historiikin kustantajan sivusto.

Elävät henkilöt
Vuonna 1984 syntyneet
Suomalaiset tietokirjailijat